शिक्षकों ने बैठक में स्थायीकरण पर चर्चा
अलवर| राजस्थानशिक्षक संघर्ष समिति 2012 की बैठक गुरुवार को हुई। बैठक में सितंबर 2012 में नियुक्त हुए करीब 40 हजार तृतीय श्रेणी शिक्षकों का प्रोबेशन काल पूरा होने के 15 महीने बाद भी वेतन नियमतिकरण और स्थायीकरण नहीं होने पर चर्चा की गई। जिलाध्यक्ष पवन कुमार सैनी ने बताया कि इस संबंध में हाईकोर्ट से वेतन नियमतिकरण के आदेश भी हो चुके हैं, लेकिन अभी तक आदेशों की पालना नहीं की गई है। उन्होंने बताया कि इस संबंध में एक प्रतिनिधिमंडल सरकार से मिल चुका है, लेकिन कोई सकारात्मक परिणाम नहीं आया है। सैनी ने कहा कि यदि समय पर मांगें नहीं मानी गई तो शिक्षकों को सड़क पर उतरने काे मजबूर होना पड़ेगा। आगामी रणनीति के तहत शिक्षक सीएम हाउस और विधानसभा का घेराव करेंगे। सभा में कार्यकारिणी सदस्य संजय गुप्ता, ओम सिंह, सुमित यादव, अजीत सक्सेना सहित कई शिक्षक मौजूद रहे।
hin_Deva hin_Deva